Jeg må først sige, at ændringerne lavet til selve butikken i Kolding var tiltrængt og er yderst vellykkede. 

Men... et besøg lørdag morgen umiddelbart efter åbning er på samme tid en behagelig og så alligevel umådelig irriterende oplevelse. 

Og hvordan, for det giver jo egentligt ikke megen mening, og dog... 

Hvor det er fantastisk, at nærmest have en kæmpe butik til sig selv - så at sige - så er det ubegribeligt irriterende, at nærmest blive hijacket af den ene efter den anden sælger lige fra vores første 10 skridt inde i butikken, til vores ønskede område ved computerne. Her mødte vi ikke mindre end 5 ivrige unge herrer, som var ved at falde over sig selv for at sige : kan jeg hjælpe med noget. 

Mit review af jer her fortsætter i to retninger - 1: min mands oplevelser med sælgeren i computerafdelingen og 2: min oplevelse som hustru, som gik lidt rundt og kiggede, mens transaktionen i førnævnte afdeling var overstået... men lad mig starte:

I computerafdelingen mister i den første af jeres to manglende stjerner. Her stod min mand med en yderst ivrig sælger - som glemte lidt at lytte til os som kunder, hvor vi netop indledte det hele med at sige, at vi allerede havde bestilt online.  Jeg nævner endda, at det var et velovervejet valg efter megen frem og tilbage, og en masse overvejelser. Vi var i højt humør - og totalt klar til at bruge de knap 10000 kr, som den lille bitte tablet ting min mand så ønskede sig nu kostede.  

Så føltes det først mildt irriterende, at han totalt ignorerede, at jeg gentagne gange nævnte dette inden jeg selv gik for at kigge rundt, og fortsatte som et tog uden fører mod et hårdt mersalg af ikke mindre end 3 forskellige produkter. Hvor det helt igennem fejler er, at sælgeren ikke på noget tidspunkt bemærkede, at min mand slet ikke lyttede efter, men faktisk kiggede den anden vej og stod og trippede utålmodigt. Det tog bare det lille smule for lang tid, at lave et for os jo netop allerede besluttet køb. Hvor vi forstår, at sælgerne nok får ekstra kommission for mersalg, så er det jo også en balancegang, hvor det er utrolig vigtigt, at man kan bedømme den enkelte kundes behov, og ikke bare netop køre hele spielet af, uden nogen form for genkendelse eller forståelse... det er sådan lidt.. øv..

Hvor i mister stjerne nr 2 er hos mig. Jeg vælger, at det der computersnak er totalt over mit hovede, og jeg vandrer lidt omkring. Tydeligvis bevæger jeg mig i min tutten omkring, ind i forskellige købszoner. 

"Overfald" nr 1 sker allerede i computerafdelingen (og den er jo ikke voldsom stor, sååååååå mon ikke man havde kunnet se, at jeg jo stod med min mand først... nå men on and upwards... ). 2 x bliver jeg spurgt det samme, som gentager sig igen og igen, og for nemhedens skyld vil jeg skrive det ned, så jeg bare kan sætte en stjerne hver gang for forståelse... så here goes: 

Sælger : Hej, kan jeg hjælpe med noget?
Jeg : Nej tak, jeg går bare lige rundt og kigger.
Sælger : Helt i orden, men sig bare til, hvis der skulle være noget, som du har brug for.
Jeg : Det skal jeg nok.

Ovenstående samtale gentages nu med *

Så efter indgang og besøg i computerafdelingen er vi nu på * x 5.

Og så fortsætter det, *, *, *, *, *, *, *, *, *, og ja, hvis i ikke allerede er faldet i søvn, så kan i tælle 9 x * nu. Det er oveni i de 5x* - (det ser  jo nærmest ud, som en beregning for rumstationer eller kemiske forbindelser.. smiler).

I afdelingen med små husholdningsting - jeg går ud fra den hedder noget ala det, men med massagetingester, håndstøvsugere osv.. der spørges jeg 3 x på den samme gang.. 3 x!!! Ehhhh what??

Alt i alt køber vi 3 ting i Elgiganten - 1, som vi havde planlagt, og 2 som jeg fandt under mit togt igennem nye og åbenbart udfordrende vande... smiler..

Alt i alt er det faktisk tæt ved, at i mister en 3. stjerne, men så fik jeg alligevel ondt af jer, for det er jo ikke ondt ment, og alt det der, men i er altså nødt til at være lidt vågne, og ikke ligefrem 'overfalde' kunden. Jeg nævner faktisk - med et stort smil og glad stemme - til den sidste sælger, at jeg følger det nærmest som et overfald, og reaktionen fra sælgeren ??? Han blev så vred, og sagde til mig : 

Så er det vel heller ikke værre. Jeg kunne jo ikke vide, at du allerede var blevet spurgt vel.... 

Hvorpå han med det vredeste kropssprog drejede rundt på hælene og gik ned til 2 andre sælgere, snakkede med dem, og alle vendte hovedet mod mig... ehhhhh what what what??? Den er ikke ok.. ikke overhovedet ok faktisk nej...

Og så er der lige, nu jeg er godt i gang. Jeg finder en håndstøvsuger på hylden. Jeg ved 100%, at det er den jeg vil have, for vi har præcis sådan en i forvejen, og jeg ville købe denne til vores firma.. Hen kommer fluks endnu en ung mand og siger, skal jeg taste denne ind i systemet for dig? Jeg siger, ehhh nej, for kassen er 10 m væk, og jeg kan lige så godt tage den med selv, hvorpå han siger: 

Den skal tastes ind i systemet, for ellers kan de ikke finde ud af det nede ved kassen - de er ikke i stand til at klare sådan noget.... 

Ehhh ok siger jeg, jamen så gør da det, hvorpå han tager støvsugeren og farer hen til en terminal. Denne er så slukket, så min mand må med ham ned halvejs i butikken, for at han kan taste den håndstøvsuger, som vi kunne gå 10 m med hen til kassen.

I selve butikken syntes jeg bare, at det var mega irriterende, men nu kan jeg næsten se, at her fik han jo et salg, uden at han solgte noget... not bad... men lidt frækt og jeg er faktisk ret... uimponeret..

Så jeg må hellere stoppe med at skrive før i mister endnu en, for den er ikke helt ok... så jeg ved ikke 100% om jeg foretrækker en tom butik, hvor jeg betjenes med det sammen, men hvor jeg er antilopen på savannen med sultne løver omkring mig, eller om jeg vil kæmpe mig igennem horder af mennesker, for at vente i 20+ minutter for at få lov til at købe en vare... 

Så... nu hvor jeg sådan tænker over det, så var det faktisk en rigtig øv oplevelse... hvor faktisk det ENESTE sted, hvor jeg følte det var effektivt og super rationelt, var ved kassen, hvor to flinke unge damer, delte en regning i min mands navn, til forskellige transaktioner - for noget var jo til firmaet. Faktisk ikke dårligt klaret af selv samme piger, for vi havde jo fået det indtryk, at de faktisk bare stod der, og var ude af stand til at klare ret meget andet end at snakke... smiler ;-)

Og ... ja, vi kvinder kan jo snakke for det ene og det andet land og mere til, så nu får i lige kommentaren om, at vi køber en computer i en kasse mindre end den 'bakke' jeg købte, til at have min macbook på, når jeg sidder i sofaen, og alligevel kan jeg købe bakken og bære ud (dog efter at sælgeren i computerafdelingen jo har registreret den som et salg - til ham - også selvom jeg også fandt denne helt selv) men computeren skal vi starte bilen, og køre rundt om bygningen, for at trække et nummer og stå i kø for at få... 

Vareudlevering er ok, helt fint.. hvis man køber noget, som en sælger ikke lige umiddelbart selv kan gå ud og finde. Og jeg tænker, når nu han fik ekstra salg ind alligevel - aka bakken og i den anden afdeling en lille støvsuger - så kunne man måske alligevel godt have hentet computeren også... eller ???

Så .... et marathon, ikke et sprint ... og sultne løver... lad dem være på savannen ikke også? Lad være med at tage credit for noget, som i ikke selv har gjort - mon ikke en bakke kan scannes ved kassen på under 10 sekunder sammenlignet med en tur igennem et halvt varehus og tasten herefter... I kan argumentere, at det er for, at alt er registreret under vores navn, og dermed kan i : 1: holde styr på, hvad vi faktisk køber osv og 2 : være super behjælpelige og alt det der, hvis nu der skulle komme en reklamation... men... punkt 2 virker jo slet ikke i den sammenhæng alligevel - men det er et helt andet eventyr, til en hel anden dag... 

Rigtig god weekend.. vi smiler. Men det er rent overflodsconsumer smil, og ikke oplevelses smil... Når vi tænker over, hvor mange sælgere i har, hvor fint jeres varehus er, hvor flot alle reklamerne overvænner os - burde den ene så ikke være lig den anden?? 

Smil :-)